KTB แจ้งปรับปรุงชั่วคราว “ระบบรับชำระค่าสินค้าและบริการ” ช่วงคืน 29 ก.ย.นี้
KTB แจ้งปรับปรุงชั่วคราว "ระบบรับชำระค่าสินค้าและบริการ" ระหว่างวันเสาร์ที่ 29 ก.ย.61 เวลา 20.30 น. ถึงวันอาทิตย์ที่ 30 ก.ย.61 เวลา 08.00 น. เพื่อปรับปรุงประสิทธิภาพระบบ
28 ก.ย. 2561

ธนาคารกรุงไทย จำกัด (มหาชน) หรือ KTB เปิดเผยข้อมูลผ่านแอพพลิเคชั่นไลน์ (Line) โดยระบุว่า ธนาคารแจ้งงดให้บริการชั่วคราว ระบบรับชำระค่าสินค้าและบริการด้วยบัตรเครดิตหรือเดบิต เครื่องรูดบัตร EDC ของร้านค้าสมาชิกธนาคาร และระบบรับชำระออนไลน์ (e-Commerce) ไม่สามารถใช้งานได้ชั่วคราว ระหว่างวันเสาร์ที่ 29 ก.ย.61 เวลา 20.30 น. ถึงวันอาทิตย์ที่ 30 ก.ย.61 เวลา 08.00 น. เพื่อปรับปรุงประสิทธิภาพระบบ